Document ID: /roh_data/filtered/fineweb-2-filterrobots_roh.jsonl.gz/39849

Per la Svizra ha Benaglio dà 61 gieus internaziunals ed ha dà giu ses post sco goli da la naziunala suenter l'otgavelfinal dal campiunadi mundial il 2014, nua che la Svizra ha pers encunter la Brasilia. Fatg part da l'equipa ha el a trais rundas finalas dal campiunadi mundial, in campiunadi europeic ed als gieus olimpics 2012 a Londra.
Per il VfB Stuttgart, Wolfsburg, Nacional Funchal e Monaco ha Benaglio absolvì prest 500 gieus obligatorics. Dapi sia midada en la Ligue 1, la stad dal 2017, n'è el dentant betg vegnì en acziun regularmain per ils Monegass. Er perquai ha el constatà:
Igl è temp per in nov chapitel. Jau sun fitg engraziaivel per tut ils temps ch'jau hai pudì passentar e quai ch'jau hai pudì cuntanscher durant ils ultims dus decennis en il ballape. Uss ma legr jau dentant sin novas sfidas.
Tranter auter vegn Benaglio partenari da la DB Sports SA e duai lavurar sco ambassadur da la Sport Community Sportlifeone.